Feljelentést tett a Zóna taxi résztulajdonosa
A reptéri taxitender miatt feljelentést tett a ferihegyi taxisszolgáltatást elvesztõ Zóna taxi résztulajdonosa. A pályázatot kiíró Budapest Airport (BA) szerinte jogtalanul járt el akkor, amikor elõzetesen tárgyalt taxis cégekkel - írja a Népszabadság. A reptéri taxizást négy évig uraló Zóna taxival októberben bontott szerzõdést a BA.
A Zóna taxi résztulajdonosa, Veres István megtámadta a rendõrségen a Budapest Airport (BA) taxitenderét, ismeretlen tettes ellen feljelentést tett - írja a Népszabadság. Szerinte a reptérüzemeltetõ BA jogtalanul járt el, amikor elõzetes tárgyalásokat folytatott taxis cégekkel.

A BA október elején jelentette be, hogy felbontja a Zóna taxival 2006-ban kötött szerzõdését, amely addig a Ferihegyrõl induló, nem rendelt fuvarokat kapta, vagyis a reptéri taxis forgalom nagy részét õ bonyolította le. Ezzel egy idõben a reptér üzemeletõje azt is közölte, hogy új tendert írt ki a Ferihegyi Nemzetközi Repülõtérrõl üzemelõ taxiszolgáltatás nyújtására. A cég több, a budapesti taxipiacon mûködõ céget hívott meg a tenderre.

A Zóna taxi résztulajdonosa, Veres István korábban azt mondta, szerinte a BA szerzõdésszegést követett el, amikor szakított vele, most azonban az új tendert is megtámadta a rendõrségen keresztül. Szerinte ugyanis már büntetõjogi kategória, hogy még a vele való szerzõdésbontást megelõzõen egyeztetett a BA a fõvárosi texidrosztokat üzemeltetõ társasággal és több fuvarszerzvezõ cég vezetõjével is - állította a Népszabadságnak Veres.

Hardy Mihály, a BA szóvivõje szerint biztosan nem történt semmiféle bûncselekmény. A feljelentésrõl Hardy nem tudott, de azt mondta, hogy hasonló horderejû ügyben elõzetesen illik egyeztetni a szakmai szervezetekkel. Hardy azt mondta, fuvarszervezõkkel nem egyeztettek, hanem taxis szövetségekkel - igaz, azok vezetõi között fuvarszervezõ cégek irányítói is vannak. Hardy szerint ez nem meglepõ.

A Zóna taxiról bõvebben például ebben a cikkben olvashat.
repülõtér Budapest Airport Ferihegyi repülõtér Zóna Service taxitársaság